**ΘΕΜΑ : ΣΣ 15% σε έργο**

Ημερομηνία υποβολής **: *15/10/2022***

**Ερώτηση:**

Έχουμε προσκαλέσει ένα ανάδοχο για την **Υπογραφή Επέκτασης Σύμβασης σε ΑΠΕ και Επέκταση (15%) σε έργο που εκτελείται.**

Μετά την αποστολή της Πρόσκλησης σε αυτόν, δεν έρχεται να υπογράψει την σύμβαση και επικαλείται λόγους ανωτέρου βίας.

Έχει κάνει ένσταση στην πρόσκληση της Υπηρεσίας

* Αυτό εκδικάζεται απο το Τεχνικό Συμβούλιο της Περιφέρειας;

Η επιχείρηση είναι ΟΕ και ειναι το ενα απο τα δυο μέλη, το δεύτερο μέλος είχε ενα βαρή ατύχημα. Δηλαδή το θέμα της ένστασης δεν είναι τεχνικό θέμα

**Απάντηση:**

**Γενικά περί ΣΣ 15%**

H συμπληρωματική σύμβαση (ΣΣ) αφορά εργασίες , η εκτέλεση των οποίων δεν προβλέπεται από την αρχική σύμβαση, όμως κρίνονται αναγκαίες για την εκτέλεση του Έργου. Συνεπώς αφορά εργασίες που πρόκειται να εκτελεσθούν. Παρά την λογική τάξη των πραγμάτων , που είναι να προηγείται χρονικά η σύναψη της ΣΣ και να έπεται η εκτέλεση και πληρωμή των εργασιών της, έχει κριθεί από τα δικαστήρια ότι η αναδρομική σύναψη συμβάσεων για εργασίες που έχουν ήδη εκτελεσθεί είναι δυνατή και δεν αντίκειται στον Νόμο (ΣτΕ 46/2016, ΣτΕ 3120/2115).

**Η Διαδικασία υπογραφής της συμπληρωματικής σύμβασης**

Η εκτέλεση των συμπληρωματικών εργασιών ακολουθεί , με βάση το ισχύον θεσμικό πλαίσιο, την σύναψη της συμπληρωματικής σύμβασης. Αν συντρέχει νόμιμος λόγος σύναψης συμπληρωματικής σύμβασης, (Σ.Σ.) ο κύριος του έργου συντάσσει Ανακεφαλαιωτικό Πίνακα Εργασιών (Α.Π.Ε.), που ανακεφαλαιώνει τις ποσότητες των εργασιών, **ο οποίος συνυπογράφεται (με επιφύλαξη ή χωρίς) από τον ανάδοχο** και υποβάλλεται στην Προϊσταμένη Αρχή για έγκριση. Οι Συμπληρωματικές Συμβάσεις υπάγονται στον προσυμβατικό έλεγχο του Ελεγκτικού Συνεδρίου με τις προϋποθέσεις του Νέου Νόμου που διέπει τις διατάξεις και τον Κανονισμό του (αναλόγως του ύψους αφενός της αρχικής, αφετέρου της ΣΣ).

**Διευκρινίσεις επί της διαδικασίας :**

* Ο ανάδοχος του Έργου υποχρεούται στην εκτέλεση των εν λόγω «Επειγουσών και απρόβλεπτων πρόσθετων εργασιών» (με έγγραφη ή, σε άκρως επείγουσες περιπτώσεις, προφορική εντολή της υπηρεσίας προς τον ανάδοχο του αρχικού έργου για την εκτέλεση των εργασιών, η οποία καταχωρείται στο ημερολόγιο αυτού) (*672/2012 ΕΣ (Τμ. VI))*
* Οι εν λόγω εργασίες επιτρέπεται να περιλαμβάνονται στις σχετικές πιστοποιήσεις και πριν από την έγκριση Ανακεφαλαιωτικού Πίνακα Εργασιών
* Για το ζήτημα του επιτρεπτού της σύναψης συμπληρωματικής σύμβασης η νομολογία προέρχεται κυρίως από το Ελεγκτικό Συνέδριο το οποίο αποφαίνεται κυρίως για την συνδρομή απρόβλεπτης περίστασης για την οποία η αναθέτουσα αρχή δεν έχει ευθύνη. Ενδεικτικά με σειρά αποφάσεων του ΕλΣυν (ενδεικτικά [20](https://4412.gr/blog/laws/%CF%80%CF%81%CE%AC%CE%BE%CE%B7-202008-%CF%84%CE%BC-7/), [11/08Τμ. VII](https://4412.gr/blog/laws/%CF%80%CF%81%CE%AC%CE%BE%CE%B7-112008-%CF%84%CE%BC-7/)) **κρίθηκε ότι της υπογραφής της συμπληρωματικής συμβάσεως προηγείται γνωμοδότηση του Τεχνικού Συμβουλίου** (στην περίπτωσή σας **Τεχνικό Συμβούλιο της Περιφέρειας) σχετικά με το κατεπείγον** και τις λοιπές απαραίτητες προϋποθέσεις της ανάθεσης των συμπληρωματικών εργασιών.
* Οι εν λόγω εργασίες μετά την επιμέτρησή τους και πληρωμή τους συμπεριλαμβάνονται και ενσωματώνονται σε μελλοντικό (συνήθως στον επόμενο) Ανακεφαλαιωτικό Πίνακα Εργασιών.

**Αιτιολόγηση :**

Η εν λόγω ευελιξία που παρέχει στο δίκαιο ο Κοινοτικός (αλλά και ο εθνικός νομοθέτης) έγκειται στο γεγονός ότι (Κ.Ο. 22 της Ε.Α.Α.ΔΗ.ΣΥ. (Σελ. 23)) τυγχάνουν συμβατικού θεμελίου καθόσον κατά πάγια τακτική θεωρείται ότι αυτές θεωρούνται

* οι «ήσσονος αξίας» τροποποιήσεις εισάγουν **μικρής σημασίας μεταβολές** στην αρχική σύμβαση και
* δεν απαιτείται οποιαδήποτε άλλη ειδικότερη αιτιολόγησή τους από την αναθέτουσα αρχή,
* παρά μόνο η πλήρωση σωρευτικά των προϋποθέσεων Ι, ΙΙ και ΙΙ που αναλύονται στην περίπτωση ΣΤ’ *(«ήσσονος αξίας» τροποποιήσεις).*

**Και αυτό διότι** δεν απαιτείται η αναθέτουσα αρχή να επαληθεύει αν τηρούνται οι προϋποθέσεις των λοιπών επιτρεπτών περιπτώσεων τροποποίησης που αναλύθηκαν (υπό Α έως Δ) στην εν λόγω Κ.Ο. 22 ΕΑΑΔΗΣΥ.

**Η αναδρομική σύναψη των ΣΣ**

Στο ζήτημα της σύναψης των ΣΣ με αναδρομική ισχύ , ήτοι μετά την έναρξη , ακόμη και την περαίωση ) της εκτέλεσης των νέων εργασιών , είναι διαφορετική η Νομολογία των διοικητικών δικαστηρίων (*ΣτΕ 3307/2005, ΣτΕ 595/2005, ΔιΔικ 19/2007*) κατά την οποία ναι μεν η σύνταξη και έγκριση του ΑΠΥ και του ΠΚΤΜΝΕ πρέπει κανονικά να προηγούνται της εκτέλεσης των νέων εργασιών, πλην δεν αποκλείεται η εκ των υστέρων νομιμοποίηση των εν λόγω εργασιών, με την σύνταξη και έγκριση του σχετικού ΑΠΕ, ακόμα και αν πρόκειται για εργασίες που εκτελέσθηκαν χωρίς έγγραφη διαταγή *(ΑΠ 1310/2007)* (ακόμα και χωρίς να συντρέχουν οι προϋποθέσεις του επείγοντος – βλ. *ΣτΕ (7μ.), 4162/1997, 3306/1997*)

Με εκτίμηση

***ΖΗΣΗΣ ΠΑΠΑΣΤΑΜΑΤΗΣ***

[***dimosies-symvaseis.gr***](http://dimosies-symvaseis.gr/)

email: ***zpapastamatis@gmail.com***

Τηλ. Επικοινωνίας :*6945558980*